देवात्मा का रूप प्रचलित है हिमालय में बसने वाले हर व्यक्ति में। लासा से कैलास तक बसने वाले निर्धन ग्रामीणों में शिव का रूप दिखता है। सारी दुनिया घूमकर भी मैं भोले-भाले सुंदर तिब्बतियों को नहीं भूल पाया था। कभी-कभी फटे पुराने चिरकुटों व कापियों को निकाल कर पढ़ता और स्मृति रोमंथन करते हुए मैं अतीत उन दिनों को अपने में संजोए रहता था। किंतु मैंने कभी नहीं सोचा था कि मैं उस यात्रानुभव को लेकर पुस्तक लिखूंगा।